CELEX: 32013R1398
Language: lv
Date: 2013-12-18 00:00:00
Title: Komisijas Īstenošanas regula (ES) Nr. 1398/2013 ( 2013. gada 18. decembris ) par atvilkumiem no zvejas piepūles Apvienotajai Karalistei 2013. gadā, pamatojoties uz ķemmīšgliemeņu un ēdamā krabja un zirnekļkrabja pārzveju iepriekšējā gadā

21.12.2013   
            
            
               LV
            
            
               Eiropas Savienības Oficiālais Vēstnesis
            
            
               L 349/56
            
         KOMISIJAS ĪSTENOŠANAS REGULA (ES) Nr. 1398/2013
   (2013. gada 18. decembris)
   par atvilkumiem no zvejas piepūles Apvienotajai Karalistei 2013. gadā, pamatojoties uz ķemmīšgliemeņu un ēdamā krabja un zirnekļkrabja pārzveju iepriekšējā gadā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 106. panta 1. un 2. punktu,
   tā kā:
   
               (1)
            
            
               Ar Padomes 2004. gada 19. jūlija Regulu (EK) Nr. 1415/2004, ar ko nosaka maksimāli pieļaujamo ikgadējo zvejas intensitāti dažiem zvejas apgabaliem un zivsaimniecības nozarēm (2), Apvienotajai Karalistei iedalīja maksimālo ikgadējo zvejas piepūli ķemmīšgliemeņu zvejai ICES VII apgabalā un ēdamā krabja un zirnekļkrabja zvejai ICES VII apgabalā.
            
         
               (2)
            
            
               Pēc tam, kad Apvienotā Karaliste bija veikusi zvejas iespēju apmaiņu ar Īriju un Nīderlandi saskaņā ar Padomes 2002. gada 20. decembra Regulas (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (3) 20. panta 5. punktu, 2012. gadam iedalītā maksimālā ķemmīšgliemeņu zvejas piepūle no 3 315 619 kilovatdienām pieauga līdz 3 550 619 kilovatdienām.
            
         
               (3)
            
            
               Pēc inspekcijām, kas Apvienotajā Karalistē veiktas saskaņā ar Regulu (EK) Nr. 1224/2009, un precizējusi iegūto informāciju ar Apvienotās Karalistes iestādēm, Komisija konstatēja, ka dati, kas Komisijai paziņoti saskaņā ar minētās regulas 33. pantu, neatbilst faktiskajai piepūlei, ko Apvienotās Karalistes zvejas kuģi 2012. gadā īstenojuši ķemmīšgliemeņu un ēdamā krabja un zirnekļkrabja zvejā ICES VII apgabalā. Šī neatbilstība liecina, ka Apvienotās Karalistes zvejas kuģi ir īstenojuši lielāku zvejas piepūli nekā tā, kas šai flotei 2012. gadā ir pieejama saskaņā ar Regulu (EK) Nr. 1415/2004 un pēc pielāgošanas saskaņā ar Regulu (EK) Nr. 2371/2002. Pierādījumi, kas apkopoti minētās izmeklēšanas un izzināšanas gaitā, ļauj Komisijai secināt, ka šī dalībvalsts ir savu 2012. gadam iedalīto maksimālo zvejas piepūli pārsniegusi par 451 641 kilovatdienu ķemmīšgliemeņu zvejā un par 38 462 kilovatdienām ēdamā krabja un zirnekļkrabja zvejā.
            
         
               (4)
            
            
               Saskaņā ar Regulas (EK) Nr. 1224/2009 106. panta 1. punktu, ja Komisija konstatē, ka dalībvalsts pārsniegusi tai iedalīto zvejas piepūli, Komisija izdara atvilkumus no attiecīgās dalībvalsts turpmākās zvejas piepūles.
            
         
               (5)
            
            
               Regulas (EK) Nr. 1224/2009 106. panta 2. punktā paredzēts, ka atvilkumus no nozvejas kvotām, reizinot tās ar konkrētiem koeficientiem, kas noteikti minētajā punktā, izdara nākamajā gadā vai gados.
            
         
               (6)
            
            
               Tāpēc ir pamatoti veikt atvilkumus no zvejas piepūles, kas Apvienotajai Karalistei iedalīta ķemmīšgliemeņu un ēdamā krabja un zirnekļkrabja zvejai ICES VII apgabalā 2013. gadā,
            
         IR PIEŅĒMUSI ŠO REGULU.
   1. pants
   Maksimālā ikgadējā zvejas piepūle, kas Apvienotajai Karalistei ar Regulu (EK) Nr. 1415/2004 noteikta ķemmīšgliemeņu un ēdamā krabja un zirnekļkrabja zvejai ICES VII apgabalā, 2013. gadā tiek samazināta, kā izklāstīts pielikumā.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 18. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 343, 22.12.2009., 1. lpp.
   
      (2)  OV L 258, 5.8.2004., 1. lpp.
   
      (3)  OV L 358, 31.12.2002., 59. lpp.
   
      PIELIKUMS
      
                  Suga
               
               
                  Sākotnēji noteiktā maksimālā zvejas piepūle (1) (2012)
               
               
                  Pielāgotā maksimālā zvejas piepūle (2012)
               
               
                  Konstatētā izmantotā zvejas piepūle (2012)
               
               
                  Maksimālās un izmantotās zvejas piepūles starpība (pārsniegums)
               
               
                  Regulas (EK) Nr. 1224/2009 106. panta 2. punkta koeficients
               
               
                  Atvilkums (2013)
               
            
                  Ķemmīšgliemenes ICES VII apgabalā
               
               
                  3 315 619
               
               
                  3 550 619
               
               
                  4 002 260
               
               
                  451 641
                  (12,7 % no 2012. gada maksimālās piepūles)
               
               
                  541 969
                  (pārsniegums * 1,2)
               
               
                  541 969
               
            
                  Ēdamais krabis un zirnekļkrabis ICES VII apgabalā
               
               
                  543 366
               
               
                  543 366
               
               
                  581 828
               
               
                  38 462
                  (7 % no 2012. gada maksimālās piepūles)
               
               
                  42 308
                  (pārsniegums * 1,1)
               
               
                  42 308
               
            
         (1)  Padomes Regula (EK) Nr. 1415/2004 (OV L 258, 5.8.2004., 1. lpp.).